वाशिंगटन : सीरिया में नागरिकों पर कथित संदिग्ध रासायनिक हमले की कड़ी निंदा करते हुए अमेरिका के राष्ट्रपति डोनाल्ड ट्रंप ने कहा कि वह 48 घंटों के भीतर इस पर निर्णय लेंगे। ट्रंप ने इस संबंध में अपने कैबिनेट सहयोगियों से बात की। उन्‍होंने सीरिया में हुए हमले को 'क्रूर और भयानक' करार देते हुए कहा कि इसकी अनुमति नहीं दी जा सकती। इससे पहले वह सीरिया के राष्ट्रपति बशर-अल-असद को इस मामले में 'जानवर' तक कह चुके हैं। अमेरिका राष्‍ट्रपति ने यहां तक कहा कि सीरियाई राष्‍ट्रपति को इसकी भारी कीमत चुकानी पड़ेगी।